CELEX: 62008CA0197
Language: sl
Date: 2010-03-04 00:00:00
Title: Zadeva C-197/08: Sodba Sodišča (tretji senat) z dne 4. marca 2010 – Evropska komisija proti Francoski republiki (Neizpolnitev obveznosti države — Direktiva 95/59/ES — Davki, razen prometnih davkov, ki vplivajo na porabo tobačnih izdelkov — Člen 9(1) — Svobodno določanje najvišjih drobnoprodajnih cen za izdelke s strani proizvajalcev in uvoznikov — Nacionalna ureditev, s katero so določene najnižje drobnoprodajne cene za cigarete — Nacionalna ureditev, s katero je prepovedana prodaja tobačnih izdelkov po promocijski ceni v nasprotju s cilji javnega zdravja — Pojem nacionalni pravni sistemi glede nadzora cen ali upoštevanja predpisanih cen — Utemeljitev — Varovanje javnega zdravja — Okvirna konvencija Svetovne zdravstvene organizacije o nadzoru tobaka)

1.5.2010   
            
            
               SL
            
            
               Uradni list Evropske unije
            
            
               C 113/6
            
         Sodba Sodišča (tretji senat) z dne 4. marca 2010 – Evropska komisija proti Francoski republiki
   (Zadeva C-197/08) (1)
   
   (Neizpolnitev obveznosti države - Direktiva 95/59/ES - Davki, razen prometnih davkov, ki vplivajo na porabo tobačnih izdelkov - Člen 9(1) - Svobodno določanje najvišjih drobnoprodajnih cen za izdelke s strani proizvajalcev in uvoznikov - Nacionalna ureditev, s katero so določene najnižje drobnoprodajne cene za cigarete - Nacionalna ureditev, s katero je prepovedana prodaja tobačnih izdelkov po „promocijski ceni v nasprotju s cilji javnega zdravja“ - Pojem „nacionalni pravni sistemi glede nadzora cen ali upoštevanja predpisanih cen“ - Utemeljitev - Varovanje javnega zdravja - Okvirna konvencija Svetovne zdravstvene organizacije o nadzoru tobaka)
   2010/C 113/07
   Jezik postopka: francoščina
   
      Stranki
   
   
      Tožeča stranka: Evropska komisija (zastopnika: W. Mölls in R. Lyal, zastopnika)
   
      Tožena stranka: Francoska republika (zastopniki: G. de Bergues, S. Pilczer, J.-Ch. Gracia in B. Beaupère-Manokha, zastopniki)
   
      Predmet
   
   Neizpolnitev obveznosti države – Kršitev 9(1) Direktive Sveta 95/59/ES z dne 27. novembra 1995 o davkih, razen prometnih davkov, ki vplivajo na porabo tobačnih izdelkov (UL L 291, str. 40) – Določitev najnižjih cen – Ovira za prost pretok blaga – Varovanje javnega zdravja – Upoštevnost Okvirne konvencije Svetovne zdravstvene organizacije o nadzoru tobaka (UL L 213, str. 8)
   
      Izrek
   
   
               1.
            
            
               Francoska republika s tem, da je sprejela in ohranila v veljavi sistem najnižjih drobnoprodajnih cen za cigarete, sproščenih v porabo v Franciji, in prepoved prodaje tobačnih izdelkov „po promocijski ceni v nasprotju s cilji javnega zdravja“, ni izpolnila obveznosti iz člena 9(1) Direktive Sveta 95/59/ES z dne 27. novembra 1995 o davkih, razen prometnih davkov, ki vplivajo na porabo tobačnih izdelkov, kot je bila spremenjena z Direktivo Sveta 2002/10/ES z dne 12. februar 2002.
            
         
               2.
            
            
               Francoski republiki se naloži plačilo stroškov.
            
         
      (1)  UL C 183, 19.7.2008.